title: Sarllé
text: Sarllé (Cerler en castellano y catalán) ye un lugar aragonés de la vall de Benás, en la comarca de Ribagorza con una población d'alto u baixo 250 habitants; administrativament, perteneixe a lo municipio de Benás.
  
  Con 1.540 metros d'altaria, ye lo lugar más alto de lo Pireneu aragonés, y se troba a una distancia de 150 km de la ciudat de Uesca, a capital de la suya provincia. I ha numerosas casas nobles de lo sieglo XVI y bellas construccions d'epocas anteriors.
  
  Fiestas 
  Sarllé celebra las suyas fiestas patronals lo 10 d'agosto (Sant Lorient) y lo 29 d'abril (Sant Per Mártir).
  
  Estación d'esquí 
  Sarllé ye conoixito por tener la estación d'esquí más alta de los Pireneus, Aramón Cerler. Ista estación tien la suya cota minima en 1.500 metros y la maxima en 2.630 metros, con una superficie total de 13'4 km².
  
  Parla 
  
  En Sarllé se charra l'aragonés benasqués, tamién conoixito como patués y dentro de l'aragonés benasqués la parla local de Sarllé ye en la zona A chunto con la parla de Benás, Ansils, Grist y Saúnc.
  
  Toponimia 
  Lo toponimo Sarllé probablement provienga de l'aragonés ciller, cillero, almazén de grano, como en catalán celler, "bodega"; estando Sarllé a prenunciación local, con una -r final que no se pronuncia y un seseyo d'a c, z tipico de l'aragonés benasqués. En la vall de Bardaixín, on l'ribagorzano no tien seseyo, se i diz Cerllé. En lo Fogache de 1495 s'escribiba Cerle.
  
  Referencias
  
  Vinclos externos 
   
  Estación d'esquí.
  Pachina web de Sarllé y a vall de Benás.
  
  Lugars de Benás
  Localidaz d'Aragón con fiestas patronals ta Sant Lorient
  Localidaz d'a diocesi de Balbastro-Monzón en Ribagorza